Diari Oficial de la Generalitat Valenciana


Sumari del DOGV 7041, del 07-06-2013 (2013/5596)

RESOLUCIÓ de 24 de maig de 2013, del conseller de Sanitat, per la qual es modifica la composició del Comité Assessor d'Adquisició de Medicaments.
-------------------------------------------------------------------------------------------------------------------------------------------------

### Dades del document

Número de DOGV
:   7041

Data del DOGV
:   07-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5596


Data del document
:   24-05-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * medicament
    * organització administrativa

RESOLUCIÓ de 24 de maig de 2013, del conseller de Sanitat, per la qual es modifica la composició del Comité Assessor d'Adquisició de Medicaments. [2013/5596]  
Vista l'Orde 2/2011, de 7 de febrer, de la Conselleria de Sanitat, per la qual es regula l'organització i el funcionament de la Central de Compres de Béns i Servici la finalitat establida de la qual en l'article 1 és la de tindre un mecanisme per a l'adquisició centralitzada de determinats grups, subgrups o famílies de productes o servicis a utilitzar en els distints centres i ens que integren el sistema sanitari valencià.  
  
La normativa mencionada, en l'article 6, establix que la Comissió de Compres, com a òrgan col·legiat, té com a finalitat bàsica coordinar la política d'aprovisionament de productes i servicis de la Conselleria de Sanitat i de l'Agència Valenciana de Salut, i destaquen entre les seues funcions les següents:  
1. Decidir, a proposta del Servici d'Aprovisionament i Contractació, les famílies de productes, o els servicis externs, l'adquisició dels quals es gestione centralitzadament.  
2. Aprovar, a proposta del Servici d'Aprovisionament i Contractació, els articles que conformen el catàleg de productes sanitaris, no sanitaris i farmacèutics.  
Tenint en compte les obligacions imposades a les administracions públiques en la Llei 29/2006, de 26 de juliol, de Garanties i Ús Racional dels Medicaments i Productes Sanitaris.  
Vista la Resolució de 27 de setembre de 1996, del conseller de Sanitat i Consum, per la qual es crea el Comité Assessor d'Adquisició de Medicaments amb la funció d'assessorar tècnicament a la Comissió de Compres de la Conselleria de Sanitat pel que fa a l'adquisició de medicaments.  
Per tot això, en virtut de les facultats conferides i de conformitat amb el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut, resolc:  
  
  
Primer  
Modificar l'article segon de la Resolució de 27 de setembre de 1996, del conseller de Sanitat i Consum, per la qual es crea el Comité Assessor d'Adquisició de Medicaments que quedarà redactat com seguix:  
«Segon  
El Comité Assessor d'Adquisició de Medicaments estarà constituït pels membres següents:  
- El director general de Farmàcia i Productes Sanitaris  
- La directora general de Recursos Econòmics  
- Catorze responsables dels servicis de Farmàcia Hospitalària d'Hospitals de l'Agència Valenciana de Salut i de tècnics de la Conselleria de Sanitat. Estos membres seran designats pel conseller de Sanitat.  
  
El Comité Assessor d'Adquisició de Medicaments es reunirà sempre que així ho determine la Central de Compres de Béns i Servicis.»  
  
València, 24 de maig de 2013.- El conseller de Sanitat: Manuel Llombart Fuertes.